31987R0569
L 057/26
JURNALUL OFÍCIAL AL UNIUNII EUROPENE
REGULAMENTUL (CEE) NR. 569/87 AL COMISIEI
din 26 februarie 1987
de modificare a Regulamentului (CEE) nr. 3143/85 privind vânzarea cu preț redus a untului de intervenție destinat consumului direct sub formă de unt concentrat
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și produselor lactate (1), modificat ultima dată de Regulamentul (CEE) nr. 231/87 (2), în special articolul 6 alineatul (7),
întrucât articolul 5 din Regulamentul (CEE) nr. 3143/85 (3) al Comisiei, modificat ultima dată de Regulamentul (CEE) nr. 3157/86 (4), stabilește compoziția și denumirea untului concentrat, astfel încât să se asigure diferențierea acestuia față de alte tipuri de unt; întrucât, ținând seama de experiența dobândită, este indicat să se prevadă, în ceea ce privește mențiunile care se aplică pe ambalajul untului concentrat, o nouă alternativă în limba franceză, care să poată fi înțeleasă mai bine de către consumatori;
întrucât măsurile prevăzute în prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
În articolul 5 alineatul (4) a cincea liniuță din Regulamentul (CEE) nr. 3143/85 se adaugă următoarea mențiune: „sau «beurre cuisinier»,”.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 februarie 1987.